Public procurement notice: Voluntary Ex Ante Transparency Notice
Published: 2021-07-12
Buyer: Amgros I/S
Country: DK
Contract type: Supplies
Procedure: Negotiated without a prior call for competition
CPV classification: 33600000: Pharmaceutical products
Estimated value: 25000000 DKK
Award criteria: Lowest price

Technical requirements: Formålet med kontrakten er at sikre tilstrækkeligt med lægemidlet HyQvia® (immunglobuliner), således at sygehusapotekerne hos Amgros’ interessenter (regionerne) kan imødekomme behovet for lægemidler til patientbehandling. Region Hovedstadens sygehusapotek foretager endvidere indkøb med henblik på videresalg Grønland og Færøerne. Grundet COVID-19 har det vist sig vanskeligt at sikre tilstrækkelige mængder af immunglobuliner herunder HyQvia til at der er sikkerhed for, at sygehusene kan imødekomme behovet for lægemiddelbehandling. Amgros har undersøgt markedet grundigt, og har indkøbt alle tilgængelige immunglobuliner på eksisterende aftaler. Hvis Amgros skal skaffe de yderligere nødvendige mængder, er den eneste mulighed at indkøbe den pågældende mængde af HyQvia fra Takeda.
Leveringssted er den af Amgros på bestillingen angivne adresse (sygehusapotek eller tilknyttede lokationer).
Indgåelse af kontrakt med én leverandør uden forudgående offentliggørelse af en udbudsbekendtgørelse.
Grundet COVID-19 har det vist sig vanskeligt at sikre tilstrækkelige mængder af immunglobuliner, herunder HyQvia til at der er sikkerhed for, at sygehusene kan imødekomme behovet for lægemiddelbehandling. Dette skyldes bl.a. en global udfordring med at få tappet bloddonorer for plasma gennem COVID-19. Amgros har undersøgt markedet grundigt, og har indkøbt alle tilgængelige immunglobuliner på eksisterende aftaler. Hele leverandørfeltet har meddelt Amgros, at de ikke har mulighed for at skaffe yderligere forsyninger til Danmark af immunglobuliner. Den eneste mulighed der er, er Takeda Pharma, der har oplyst, at de ved et tilfælde har mulighed for at sikre en mængde lægemidler svarende til 50 kg immunglobuliner til Danmark, men kun hvis Amgros kan give besked meget hurtigt. Amgros har gennem hele COVID-19-perioden arbejdet ihærdigt på at sikre tilstrækkeligt med lægemidler til de danske sygehuse, og i de fleste tilfælde har det kunne ske under indkøb på eksisterende aftaler, der har været i udbud. Det har dog vist sig umuligt at sikre tilstrækkeligt med immunglobulin via de eksisterende rammeaftaler og Amgros har i månedsvis fået besked fra mulige leverandører af immunglobulin, at de ikke kan skaffe flere varer til Danmark. Det har derfor ikke givet mening at iværksætte en udbudsproces i et marked, hvor der ingen varer er. Ved henvendelsen fra Takeda Pharma har Amgros vurderet, at hensynet til de danske patienter tilsiger, at Amgros køber den pågældende mængde, også selvom det betyder, at Amgros ikke kan nå at gennemføre et udbud og derfor må indkøbe det i medfør af udbudslovens § 80, stk. 5. Amgros har ikke kunnet imødegå den globale restordresituation på immunglobuliner og hvis Amgros iværksætter et udbud nu – selv med kortest mulige tidsfrister – vil det ikke kunne gennemføres inden for den tid der er til rådighed til at acceptere Takedas tilbud. Resultatet ved at gennemføre et udbud vil være, at Amgros ikke får mulighed for at købe den pågældende mængde på 50 kg. Det kan desuden oplyses, at Amgros har vurderet prisen til at være markedssvarende, og indkøbet af de 50 kg dækker alene et akut nødvendigt behov for at sikre patientbehandlingen.
I relation til pkt. V.2.1) bemærkes, at den angivne dato er datoen for afsendelse af denne (profylakse-) bekendtgørelse. Kontrakt med Takeda Pharma A/S vil blive indgået efter udløbet af 10 kalenderdage regnet fra dagen efter den dag, hvor denne (profylakse-) bekendtgørelse er blevet offentliggjort.
Eventuel klage over, at Amgros har indgået rammeaftale uden forudgående offentliggørelse af en udbudsbekendtgørelse, skal være indgivet til Klagenævnet for Udbud inden 30 kalenderdage regnet fra dagen efter den dag, hvor Amgros har offentliggjort en bekendtgørelse i den Europæiske Unions Tidende om, at Amgros har indgået rammeaftalen, jf. lov om Klagenævnet for Udbud § 7, stk. 3.


Winner: Takeda Pharma A/S
Award value: 25000000